stanford-oval/wikipedia huggingface dataset:
גנוב על המיניונים
הפצה > שיווק

במרץ 2013, המריאה לאוויר ספינה המועצבת כדמות מיניון, בשם "Despicablimp", למסע של כשישה חודשים ברחבי מדינות ארצות הברית, זאת כדי לקדם את צאתו לאקרנים של הסרט. הספינה ארכה כ-55 מטרים ונעמדה לגובה של כ-17 מטרים, במשקל של כ-3,626 קילוגרמים. היא חצתה את הפדרציה כשלוש פעמים, בנסיעה של כ-32,000 קילומטרים, כששטה מעל לאירועים רבים וגם נכחה בזמן אירוע ההשקה המיוחד בלוס אנג'לס. אל הספינה הוצמד GPS, ומיקומיה המשתנים פורסמו לקהל הרחב, שיכל להתעדכן בנוכחותה ולעקוב אחריה. "יוניברסל" פצחו בתחרות, כחלק ממנה ביקשו מהעוברים ושבים לתעד את עצמם בנוכחות הספינה, בהבטחה לפרסים שונים.
ב-13 ביוני, מפתחת משחקי הווידאו "Gameloft" הוציאה משחק פעולה והרפתקאות בהתבסס על דמויות הזיכיון למכשירי אפל ואנדרואיד, אשר נושא את השם "Despicable Me: Minion Rush" ("ריצת המיניונים"). כחלק מהמשחק, השחקן בוחר איזה מיניון הוא רוצה להיות, ויחד איתו הוא עובר משימות אותן הוא מקבל מגרו ובנותיו ונפריו, כשהוא נאלץ להביס את אויביו של גרו, על מנת שיוכל לזכות בתואר "מיניון השנה". בשלושת החודשים הראשונים מאז עלייתו, המשחק הורד יותר מ-100 מיליון פעמים. מאוחר יותר, הוא זכה גם בפרס מהאקדמיה הבריטית לאמנויות. עוד באותה הגזרה, משחק הרשת מרובה המשתתפים "Roblox" הוציא כמה וכמה פריטים וירטואליים כקידום.
כשיווק נוסף עבור הסרט, בעולם הספרות, יצאו לאור שישה ספרים: "The Junior Novel", ‏"The Anti-Villain League Handbook", ‏"Undercover Super Spies", ‏"Attack of the Evil Minions!‎", ‏"Make a Minion" ו-"Meet the Minions". גם עולם המרצ'נדייזינג נכלל בשיווק - רשת המזון המהיר "McDonald's" שיווקה לצד ארוחותיה צעצועים לילדים, מותג הבננות השווייצרי "Chiquita Brands" השתמש בדמויות הזיכיון ובקולותיהן עבור שיווק מוצריו, חברת הצעצועים "Thinkway" ייצרה צעצועים מיוחדים בהתבסס על הדמויות השונות, חברת משחקי הלוח "Hasbro" הוציאה גרסה מיוחדת ל"מונופול", והתאגיד הרב-לאומי "Best Buy" ייצר גם משקפי תלת מימד מיוחדים בהתבסס על דמויותיהם של המיניונים. בסך הכל, "יוניברסל" חתמו הסכמי חסות עם כ-100 חברות, בסכום חסר תקדים של כ-$250,000,000.
פסקול

"Despicable Me 2: Original Motion Picture Soundtrack", פסקול הסרט, בכתיבתם של הטיור פררה ופארל ויליאמס, יצא לאור ב-18 ביוני 2013 על ידי חברת התקליטים "Back Lot Music". ‏"Happy", סינגל מתוך הפסקול, הופץ ב-21 בנובמבר, והוא שימש כקידום עבור הסרט.
| Despicable Me 2: Original Motion Picture Soundtrack> מס' | Despicable Me 2: Original Motion Picture Soundtrack> שם | Despicable Me 2: Original Motion Picture Soundtrack> משך | Despicable Me 2: Original Motion Picture Soundtrack>  | Despicable Me 2: Original Motion Picture Soundtrack>  | Despicable Me 2: Original Motion Picture Soundtrack>  | Despicable Me 2: Original Motion Picture Soundtrack>  | Despicable Me 2: Original Motion Picture Soundtrack>  | Despicable Me 2: Original Motion Picture Soundtrack>  | Despicable Me 2: Original Motion Picture Soundtrack>  |
| --- | --- | --- | --- | --- | --- | --- | --- | --- | --- |
| 1. | Scream (בביצוע סי-לו גרין)   | 3:41 |  |  |  |  |  |  |  |
| 2. | Another Irish Drinking Song (בביצוע פייר קופין)   | 0:39 |  |  |  |  |  |  |  |
| 3. | Just a Cloud Away (בביצוע פארל ויליאמס)   | 2:56 |  |  |  |  |  |  |  |
| 4. | Happy (בביצוע פארל ויליאמס)   | 3:53 |  |  |  |  |  |  |  |
| 5. | I Swear (בביצוע פייר קופין)   | 1:38 |  |  |  |  |  |  |  |
| 6. | Y.M.C.A. (בביצוע פייר קופין)   | 2:55 |  |  |  |  |  |  |  |
| 7. | Fun, Fun, Fun (בביצוע פארל ויליאמס)   | 3:26 |  |  |  |  |  |  |  |
| 8. | Despicable Me (בביצוע פארל ויליאמס)   | 4:14 |  |  |  |  |  |  |  |
| 9. | PX-41 Labs  | 2:06 |  |  |  |  |  |  |  |
| 10. | The Fairy Party  | 1:27 |  |  |  |  |  |  |  |
| 11. | Lucy and the AVL  | 5:39 |  |  |  |  |  |  |  |
| 12. | Goodbye Nefario  | 1:27 |  |  |  |  |  |  |  |
| 13. | Time for Bed  | 1:27 |  |  |  |  |  |  |  |
| 14. | Break-In  | 3:00 |  |  |  |  |  |  |  |
| 15. | Stalking Floyd Eaglesan  | 1:35 |  |  |  |  |  |  |  |
| 16. | Moving to Australia  | 3:09 |  |  |  |  |  |  |  |
| 17. | Going to Save the World  | 1:25 |  |  |  |  |  |  |  |
| 18. | El Macho  | 1:27 |  |  |  |  |  |  |  |
| 19. | Jillian  | 0:47 |  |  |  |  |  |  |  |
| 20. | Take Her Home  | 1:29 |  |  |  |  |  |  |  |
| 21. | El Macho's Lair  | 3:32 |  |  |  |  |  |  |  |
| 22. | Home Invasion  | 1:57 |  |  |  |  |  |  |  |
| 23. | The Big Battle  | 7:23 |  |  |  |  |  |  |  |
| 24. | Ba Do Bleep  | 0:13 |  |  |  |  |  |  |  |
| משך כולל: | משך כולל: | 1:01:25 |  |  |  |  |  |  |  |
פסקול > דרוגים

| מצעד | מקום במצעד |
| --- | --- |
Belgian Albums (פלנדריה): 163
Belgian Albums (ולוניה): 160
UK Compilation Albums ‏(OCC): ‏48
US Billboard 200: ‏86
US Independent Albums ‏(Billboard): ‏19
US Top Soundtracks ‏(Billboard): ‏3
ביקורות

"גנוב על המיניונים" זכה לביקורות פושרות למדי. באתר הסקירה "Rotten Tomatoes" הוא זכה לציון של 74% (בהתבסס על 174 ביקורות, מתוכן 128 "טריות" ו-46 "רקובות"), ובאתר הסקירה "Metacritic" הוא זכה לציון של 62 (בהתבסס על 39 ביקורות, מתוכן 21 חיוביות ו-18 מעורבות). חברת הסקרים "CinemaScore" העניקה לו ציון "A".
הכנסות

מהקרנותיו המסחריות בבתי קולנוע סביב העולם, "גנוב על המיניונים" גרף הכנסות של $970,761,885, מתוכן $368,061,265 בצפון אמריקה (37.9%) ו-$602,700,620 בשאר העולם (62.1%). עם הכנסות אלו, הוא זוכה להתמקם כסרט השלישי בהכנסותיו ב-2013, וכן גם כסרט ה-35 בהכנסותיו בכל הזמנים. בחישוב כל הוצאות התקציב, בנוסף למסע השיווק האינטנסיבי, רווחיו נעמדים על כ-$394,500,000. נתון זה, בצורה חסרת תקדים, הופך אותו לסרט הקולנוע הרווחי ביותר בכל 101 שנות שנות קיומה של "יוניברסל".
מהדורות המדיה הביתית של הסרט הניבו גם הן הכנסות רבות, הנעמדות על כ-$247,865,282. מיד לאחר שיווקו בהפצה דיגיטלית, הוא נמכר במאות אלפי עותקים תוך זמן קצר במיוחד, והוכתר במהרה כסרט הנמכר ביותר אי-פעם בשבוע הראשון להפצתו במדיה זו. מעט מאוחר יותר, כשהחל שיווקו בעותקי DVD ו-Blu-Ray, הוא הצליח בצורה דומה וכבש את אותו התואר בדיוק, כשנמכר במליוני עותקים. בסך הכל, בשבוע הראשון לשיווקו, הוא נמכר בכ-4,500,00 עותקים, גם דיגיטליים וגם פיזיים, בהכנסות הנעמדות על כ-$80,000,000. עד סוף 2013, הוא נמכר ב-4,689,747 עותקי Blu-Ray בהכנסות של כ-$93,734,824 ובכ-4,566,911 עותקי DVD בהכנסות של כ-$77,250,269, זאת בכחודש בלבד. בסך הכל, מאז החל שיווקו, הוא נמכר בכ-5,867,251 עותקי Blu-Ray בהכנסות של כ-$115,363,051 ובכ-8,763,066 עותקי DVD בהכנסות של כ-$132,502,231.
גם בישראל, בדומה לשאר העולם, "גנוב על המיניונים" נחל הצלחה רבה. במהלך 2013, נמכרו לו כ-310,000 כרטיסים, והקרנותיו המסחריות בבתי קולנוע בסופי השבוע הניבו הכנסות של כ-$2,995,930.
פרסים ומועמדויות

| פרס | קטגוריה | מועמד/ת | תוצאה |
| --- | --- | --- | --- |
| אוסקר | הסרט המונפש הטוב ביותר | פייר קופין, כריס רנויד וכריס מלדמדרי | מועמדות |
| אוסקר | השיר המקורי הטוב ביותר | פארל ויליאמס, עבור "Happy" | מועמדות |
| ברית עיתונאיות הקולנוע | הסרט המונפש הטוב ביותר | כריס רנויד ופייר קופין | מועמדות |
| עורכי הקולנוע של אמריקה | העריכה הטובה ביותר של סרט מונפש | גרגורי פלר | מועמדות |
| אנני | הסרט הטוב ביותר |  | מועמדות |
| אנני | הנפשת הדמויות בטובה ביותר בסרט | ג'ונתן דל ואל | מועמדות |
| אנני | עיצוב הדמויות הטוב ביותר בסרט | אריק גוילון | מועמדות |
| אנני | הפסקול הטוב ביותר | הטיור פררה ופארל ויליאמס | מועמדות |
| אנני | עיצוב ההפקה הטוב ביותר בסרט | יארו צ'ייני ואריק גוילון | מועמדות |
| אנני | הסטוריבורד הטוב ביותר עבור סרט | אריק פבלה | מועמדות |
| אנני | הדיבוב הטוב ביותר | קריסטן ויג | מועמדות |
| אנני | הדיבוב הטוב ביותר | סטיב קארל | מועמדות |
| אנני | הדיבוב הטוב ביותר | פייר קופין | מועמדות |
| באפט"א לקולנוע | הסרט המונפש הטוב ביותר | כריס רנויד ופייר קופין | מועמדות |
| באפט"א לילדים | בחירת הילדים: סרט |  | זכייה |
| קהילת האודיו של הקולנוע | הישג יוצא דופן בערבוב סאונד בסרט מונפש | צ'רלן יצ'רדס, תום ג'ונסון, גארי א. ריזו, כריס סקרבוסיו, אלן מאירסון וטוני אקרט | מועמדות |
| בחירת מבקרי הקולנוע | הסרט המונפש הטוב ביותר |  | מועמדות |
| בחירת מבקרי הקולנוע | השיר המקורי הטוב ביותר | פארל ויליאמס, עבור "Happy" | מועמדות |
| קהילת מבקרי הקולנוע של דנבר | הסרט המונפש הטוב ביותר |  | מועמדות |
| גלובוס הזהב | הסרט המונפש הטוב ביותר |  | מועמדות |
| בחירת הילדים של ניקלודיאון | סרט מונפש אהוב |  | מועמדות |
| בחירת הילדים של ניקלודיאון | קול אהוב מסרט מונפש | סטיב קארל | מועמדות |
| בחירת הילדים של ניקלודיאון | קול אהוב מסרט מונפש | מירנדה קוסגרוב | זכייה |
| בחירת הקהל | סרט משפחה אהוב |  | זכייה |
| בחירת הקהל | סרט אהוב |  | מועמדות |
| קהילת המפיקים של אמריקה | ההפקה הטובה ביותר של סרט מונפש | כריס מלדמדרי וג'נט הילי | מועמדות |
| סטלייט | השיר המקורי הטוב ביותר | פארל ויליאמס, עבור "Happy" | מועמדות |
| סאטורן | הסרט המונפש הטוב ביותר |  | מועמדות |
| קהילת האפקטים הוויזואלים | הסרט המונפש הטוב ביותר | כריס מלדמדרי וג'נט הילי, כריס רנויד ופייר קופין | מועמדות |
המשך

המשך, "גנוב על העולם", יצא לאקרנים ב-30 ביוני 2017.
לקריאה נוספת

Despicable Me 2: Production Notes, סרטי יוניברסל
נמל התעופה הבין-לאומי של פרנקפורט

נמל התעופה הבינלאומי של פרנקפורט (בגרמנית: Flughafen Frankfurt am Main) הוא נמל התעופה הגדול והחשוב בגרמניה, הנמל השני בגודלו באירופה, והשמיני בגודלו בעולם מבחינת תעבורת נוסעים. הנמל ממוקם כ-11 ק"מ דרומית מערבית ממרכז העיר פרנקפורט, ומשמש כבסיס פעולה המרכזי של חברת לופטהאנזה.
דרום-מערבית לנמל פעל עד שנת 2005 בסיס של חיל האוויר האמריקאי (Rhein-Main Air Base). עם סגירתו נמכר השטח לחברת פראפורט לשם הרחבת הנמל האזרחי. נכון לשנת 2010 פועלים בנמל שני טרמינלי נוסעים, וישנן תוכניות לבנות טרמינל נוסף (טרמינל 3) בשנים הקרובות. הרחבה מתוכננת נוספת היא בניית מסלול טיסה נוסף כדי להגביר את היכולת להתמודד עם המראות ונחיתות מרובות של מטוסים בעל גוף רחב (דוגמת האיירבוס A380), אשר הסתיים בשנת 2010.
היסטוריה

"שדה התעופה ריין-מיין" נפתח בשנת 1936 והיה לשדה התעופה השני בגודלו בגרמניה, אחרי נמל התעופה ברלין טמפלהוף. במרוצת שנות מלחמת העולם השנייה עיקר שימושו היה למטרות צבאיות, ובקרבתו הוקם מחנה הריכוז וואלדורף, שאוכלס בנשים אשר עבדו בשדה.
לאחר המלחמה, הוא שימש כשדה התעופה המרכזי לטובת הגשר האווירי לברלין בגיחות שבוצעו על ידי חיל האוויר האמריקאי, ובשנת 1955, קבעה אותו חברת לופטהאנזה כנמל התעופה המרכזי לפעילותה הבינלאומית.
רק בשנת 1972 החל הנמל לתפוס חשיבות בין שדות התעופה בעולם, כשנפתח הטרמינל החדש המרכזי בו (כיום טרמינל 1), הבנוי בצורה מלבנית ארוכה אשר איפשרה בהמשך מספר הרחבות של הטרמינל. בשנת 1994 נסתיימה בניית טרמינל 2 של השדה, ובניית הרכבת העילית המקשרת בין הטרמינלים.
מבנה השדה

טרמינל 1 בשדה מורכב מ-3 מסדרונות עם שרוולי אוויר (מסומנים A-C). בטרמינל זה התבצעו בשנים האחרונות[דרושה הבהרה] שדרוגים לעגינה ושינוע נוסעים למטוס ה-A380 של איירבוס, בטרם ייכנס לשימוש על ידי חברת לופטהאנזה. טרמינל 2 הוסיף עוד שני מסדרונות (D ו-E). בנוסף פועל בשדה טרמינל מיוחד לנוסעי מחלקה ראשונה בטיסות של חברת לופטהנזה, המכיל מסעדה מפוארת, חדר סיגרים, וספא רחצה. הנוסעים מובלים משם לטיסותיהם השונות באמצעות רכבי מרצדס בנסיעות פרטיות עד למטוס. בצמוד לטרמינל 1 פועל מלון של חברת שרתון.
בשדה מופעלת במקביל לטרמינלים תחנת רכבת ממנה ניתן להגיע למרכז העיר פרנקפורט (באמצעות ה-S-Bahn), או לערים מרוחקות יותר המקבלות שירות מנמל התעופה (באמצעות רכבות R, IC, ICE).
סטטיסטיקה

| שנה | נוסעים |  |  |  |
| --- | --- | --- | --- | --- |
| 2000 | 49,360,620 |  |  |  |
| 2001 |  48,559,980 |  |  |  |
| 2002 |  48,450,356 |  |  |  |
| 2003 |  48,351,664 |  |  |  |
| 2004 |  51,098,271 |  |  |  |
| 2005 |  52,219,412 |  |  |  |
| 2006 |  52,810,683 |  |  |  |
| 2007 |  54,161,856 |  |  |  |
| 2008 |  53,467,450 |  |  |  |
| 2009 |  50,932,840 |  |  |  |
| 2010 |  53,009,221 |  |  |  |
| 2011 |  56,436,255 |  |  |  |
| 2012 |  57,520,001 |  |  |  |
| 2013 |  58,036,948 |  |  |  |
| 2014 |  59,570,000 |  |  |  |
| 2015 |  61,032,022 |  |  |  |
| 2016 |  60,792,308 |  |  |  |
| 2017 |  64,500,386 |  |  |  |
| 2018 |  69,514,414 |  |  |  |
| 2019 | 70,600,000 |  |  |  |
| 2020 | 18,768,601 |  |  |  |
| 2021 | 24,812,849 |  |  |  |
| 2022 | 48,918,482 |  |  |  |
| 2023 | 59,355,389 |  |  |  |
Source: ADV
הערות שוליים

↑  https://www.annualreports.com/Company/fraport-ag
| --- | --- |
בקרת זהויות :  GND: 4100337-8  ISNI: 0000 0001 0805 9232  LCCN: n83031552  VIAF: 248558894   WorldCat (עם VIAF): 248558894
כביש 721

| --- | --- |
סימול הכביש
כביש 721 בחלקו התחתון של נחל אורן
כביש 721 בחלקו התחתון של נחל אורן
 מידע כללי
 סיווג:  כביש אזורי
 ציר:  כביש רוחב
 אורך:  11.5 ק"מ
 מיקום
 נקודת התחלה:  מחלף עתלית
 נקודת סיום:  צומת דמון
 
 קואורדינטות:  32°43′09″N 34°59′51″E﻿ / ﻿32.719164°N 34.997575°E﻿ / 32.719164; 34.997575
  מפת מיקום  מפה מפורטת   (למפת הגליל המערבי מוגדלת) כביש 721(למפת הגליל המערבי רגילה) כביש 721(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 721(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 721  he tabBackground:;tabBorder:#aaa;defaultTab:0;
 
כביש 721 הוא כביש אזורי בכרמל המחבר את מחלף עתלית במערב עם צומת דמון במזרח דרך פארק הכרמל. אורכו של הכביש כ-11 ק"מ.
הכביש נסלל בשנת 1939 על ידי קבוצת התיישבות של תנועת הנוער "הבחרות הסוציאליסטית ממגדיאל" שהגיעה לח'ירבת שלאלה. קבוצה זו הקימה לאחר מכן את קיבוץ בית אורן. בתקופת התיישבותם במקום סללו דרכים לכוון עתלית ולכוון הגבעה שנועדה להתיישבותם (תל זערור) שהפך לקיבוץ בית אורן.
חלק ניכר מהכביש עובר בתחום פארק הכרמל ובנחל אורן, ומאופיין בנופים מרשימים. הכביש מהווה דרך נופית. לאורכו של הכביש נמצאים האתרים הארכאולוגים מחצבות קדומים והאתר הארכאולוגי נחל אורן וחוות משמר הכרמל של רשות הטבע והגנים.
מכביש זה מסתעפות דרכי גישה ליערות הכרמל, קיבוץ בית אורן וגבעת וולפסון. כמו כן, עובר הכביש לצד כלא דמון.
קטע של כחצי ק"מ בכביש, בין צומת עתלית לצומת אורן, משותף עם כביש 4.
באסון הכרמל בשנת 2010, נלכד אוטובוס הסוהרים בכביש 721, בקטע שבין מחצבות קדומים לבין בית אורן. בספטמבר 2011 החלה בניית האנדרטה לזכר הנספים באסון הכרמל סמוך לכביש.
מסלול הכביש

| ק"מ | שם | סוג מפגש | מיקום | דרכים מצטלבות |
| --- | --- | --- | --- | --- |
כביש 721 ממערב למזרח
| 0 | מחלף עתלית |  | עתלית |  כביש 2, כביש 7110 |
| 1.5 | צומת אהרנסון |  | כפר סיטרין |  כביש 4 (לכיוון דרום) |
| 2 | צומת אורן |  | כפר סיטרין |  כביש 4 (לכיוון צפון) |
| 6.5 | צומת ללא שם |  | פארק הכרמל | כניסה ליערות הכרמל |
| 8.5 | צומת ללא שם |  | בית אורן | כניסה לבית אורן |
| 9.5 | צומת ללא שם |  | פארק הכרמל | כניסה לכלא דמון |
| 11.5 | צומת דמון |  | עוספיה |  כביש 672 |
מבט על המדרון הצפוני של נחל אורן מעל כביש 721. האתר הפרהיסטורי משתרע ממערת אורן, במרכז תחתית התמונה, למדרון שמשתפל ממנה. משמאל צומת עתלית
מנוע מנסון

מנוע מנסון הוא מנוע חום מבוסס אוויר חם שממיר הפרשי טמפרטורה לתנועה מכנית בדומה למנוע סטרלינג. המנוע עוצב בשנת 1952 על ידי א. ד. מנסון (A. D. Manson) ופורסם במגזין ניונס למכניקה מעשית במרץ של אותה השנה. התהליך התרמודינמי שבבסיס המנוע כולל הכנסת אוויר למערכת ועל כן המעגל התרמודנמי מכונה מעגל פתוח (open cycle), זאת בניגוד לתהליך סטרלינג, במהלכו לא נכנס אוויר חדש למערכת כלל. השימוש בתנועת הבוכנה שמתרחשת כתוצאה מפעולת המנוע יכול לשמש למטרות יצור תנועה סיבובית על ידי חיבור לגל ארכובה, או שימוש ישיר בתנועה הליניארית למטרות יצור חשמל. בדומה למנוע סטרלינג מנוע מנסון הוא מנוע בעירה חיצונית, אך בניגוד אליו מנוע מנסון מורכב מחלק נע אחד בלבד ולא מסתמך על הפרשי טמפרטורות בשלב הכיווץ.
מבנה המנוע ואופן פעולתו > מבנה המנוע

המנוע מורכב מחמישה חלקים עיקריים.
החלק העיקרי הראשון הוא מכל האוויר בעצמו, המכל צריך להיות אטום ולא לאפשר יציאת אוויר. החלק השני הוא מקור חום חיצוני שמתפקד בתור אמבט חום ומחמם את המכל באחד מקצותיו. החלק השלישי נמצא בצד הנגדי לצד שבו נמצא מקור החום ומשמש בתור אמבט קור, ישנם עיצובים אשר משתמשים באמבט מים וישנם עיצובים אחרים שמשמשים בנוזלי קירור שונים.
החלק הרביעי הוא מסוט שמחובר באופן ליניארי לבוכנה עצמה, זאת בניגוד לגרסאות מסוימות של מנוע סטרלינג בהן החיבור מתבצע באמצעות ציר נע. גודל המסוט חייב להיות מחושב בצורה מדויקת על מנת לאפשר פעולת מנוע תקינה, אם הוא יהיה גדול מדי הוא יתפוס את נפח האוויר ולא יהיה מספיק אוויר במערכת, ואילו אם הוא יהיה קטן מדי הוא לא יספק מספיק כוח כדי להתנגד להתפשטות האוויר.
החלק החמישי הוא גלגל התנופה המחובר לבוכנה, מטרתו היא להעניק את האנרגיה הדרושה על מנת להזיז את הבוכנה כאשר היא נמצאת במצב התחתון ביותר שלה, Bottom Dead Center) BDC) ,ולשלוח את התנועה המכנית שנוצרת בזכות המנוע הלאה. במנוע ישנם שני חלקים נוספים. למכל מחובר צינור יציאה, שנפתח בשלב הBDC במחזור המנוע ומאפשר יציאה של האוויר החם מהמערכת, ואילו בתוך הבוכנה ישנו צינור כניסה, שמאפשר כניסה של אוויר קר למערכת כאשר הבוכנה נמצאת במצבה העליון ביותר, Top Dead Center) TDC).
מבנה המנוע ואופן פעולתו > אופן הפעולה

התהליך המרחש במנוע מורכב משתי פעימות למחזור, פעימת יניקה ופעימת התפשטות.
פעימת היניקה מתרחשת מיד לאחר סיום ההתפשטות, כאשר הבוכנה נמצאת בBDC וכל הגז החם נמצא במכל הסגור, הלחץ במקסימום. האוויר החם משתחרר מהמערכת כיוון שצינור היציאה נפתח, הבוכנה מתחילה לעלות כלפי מעלה מתוקף ההתמד של גלגל התנופה ובזכות הירידה בלחץ שמתרחשת כתוצאה מיציאת האוויר החם. כאשר הבוכנה מגיעה למצבה העליון ביותר, הTDC, נפתח פתח הכניסה ואוויר חדש יכול להיכנס ולצאת מחלק המערכת הקר, כל זאת במטרה ליצור השוואת לחצים עם הסביבה שנמצאת לרוב בלחץ אטמוספירי.
כעת מתחילה פעימת ההתפשטות. בשלב זה האוויר בחלק המכל העליון מתחיל להתחמם ולהתפשט, והאוויר בחלק המכל התחתון מתקרר בהתקררות איזוכורית ובכך יוצר תת-לחץ בחלק המכל התחתון. הבוכנה מתחילה להידחף מטה כתוצאה מהלחץ מלמעלה ומתת החלץ מלמטה מה שסוגר את פתח הכניסה ומאפשר ללחץ שבחלק המכל העליון לגדול בתהליך איזותרמי בלבד תחת השפעת אמבט החום שמצומד למכל האוויר. לאחר סיום ההתפשטות, המנוע מגיע שוב לתחילת שלב היניקה.
יש לאתחל את המנוע על ידי סיבוב של גלגל התנופה, על מנת להעניק לו תנע זוויתי התחלתי (תנופה). כיוון הסיבוב ההתחלתי של הגלגל יקבע את כיוון פעולת המנוע. הגמישות בבחירת כיוון פעולת המנוע היא אחד המאפיינם המייחדים את מנוע מנסון.
חישובים מאוחרים יותר הראו שעל מנת למקסם את העבודה שהמנוע יכול להפיק מדחיסת האוויר ובהינתן שלבוכנה ולמסוט מבנה מעגלי (צילינדר), על קוטר הבוכנה להוות כ- 46\% מקוטר המסוט. עוד ניתן להראות כי המרחק בין קצה המסוט לבין החלק המחומם ברגע TDC אמור להיות  0.8[mm] על כל  25[mm] של קוטר המסוט.
יתרונות וחסרונות

יתרונות המנוע הם:
המנוע משתמש במקור חום חיצוני ולכן בניגוד למנועי בעירה פנימית הוא יכול לפעול עם כל מקור חום אפשרי, בין אם הוא נובע ממקורות מתכלים או בלתי מתכלים כגון אור שמש.
המנוע מורכב מחלק נע אחד בלבד ובכך מהווה חלופה פשוטה למנועים המורכבים יותר כגון מנוע קיטור וסטרלינג.
המנוע מסוגל לספק תנועה בשני כיווני סיבוב, כתלות בכיוון הסיבוב ההתחלתי של גלגל התנופה בדומה למנוע סטרלינג בטא.
המנוע פשוט להרכבה משום שהוא לא דורש מערכת אטומה לחלוטין כיוון שהוא מתבסס על כניסת ויציאת אוויר מהמערכת התרמודנמית.
בעוד שחסרונותיו הם:
נצילות המנוע קטנה מנצילות מנוע קרנו כיוון שהמעגל התרמודינמי כולל הכנסה של חלקיקים חדשים למערכת, בעוד שמנוע קרנו מורכב מתהליכים איזוכוריים ואיזותרמיים במערכת סגורה.
המנוע לא מסוגל לספק הספק גדול כמו מנועי בעירה פנימית ומנועים מתקדמים ומורכבים יותר, כיוון שהיחס בין משקלו לבין התפוקה שלו הוא נמוך.
עובדה חשובה לגבי מנוע מנסון שמהווה יתרון וחסרון כאחד היא העובדה שאמנם המנוע לא צריך לעמוד בעומסי חום משמעותיים כמו מנועי בעירה פנימית, אך בניגוד אליהם, עליו לעמוד בחום באופן קבוע ולא נקודתי.
עיצובים נוספים

שני עיצובים מוכרים נוספים הם מנועי מנסון-ראפ ומנסון-גייס. מנוע מנסון-ראפ עוצב על ידי מייקל ראפל (Michael Ruppel) וכולל שינויים קטנים בפתחי הכניסה והיציאה שמייעלים את המנוע בכך שהם נפתחים לזמן קצר ביותר בשלבי הBDC והTDC. ראפל רשם את הפטנט על המנוע בשנת 1999. עיצוב מוכר נוסף הוא מנוע מנסון-גייס שפותח על ידי כריס גייס (Chris Guise) שהיה מנהל הסדנה ואחראי עיצוב המנועים בKontax Engineering Ltd. בעת הניסיון שלו למצוא סוגי מנועים נוספים שהחברה יכולה לייצר ולמכור, גייס עיצב מנוע מנסון עם זרימת אוויר משופרת, שמאפשרת פעולה חלקה ויעילה יותר של המנוע ומקטינה את עלויות הייצור. המנוע פורסם לציבור בפרויקט קיקסטארטר בשנת 2016 והפטנט נרשם בספטמבר של אותה השנה.
עיצובים נוספים > שיפורים אחרים

קיימות הצעות רבות נוספות לשיפור המנוע. הן כוללות שימוש באוויר שנמצא בלחץ גבוה בעת כניסתו למערכת ולא בלחץ אטמוספירי, ואף שימוש בנוזל בלחץ גבוה במקום אוויר. ההצעה השנייה מחייבת שינוי של מערכת המנוע ממערכת פתוחה למערכת סגורה על מנת שיהיה ניתן למחזר את הנוזל שנמצא בשימוש. זה כמובן יגרור שימוש הכרחי בגוף קירור על מנת לקרר את המים היוצאים מהמנוע. שיפור נוסף שהוצע על ידי כריס גייס הוא להשתמש בבוכנה מצופת תרכובת טונגסטן, תרכובת שמפחיתה משמעותית את החיכוך במערכת ומסוגלת לשרוד עומסי חום גדולים במיוחד. השימוש בתרכובת מבטל את הצורך בחומרי סיכה ומפחית את קצב הבלייה של המערכת.
לא ידועים שימושים פרקטיים במנוע מנסון, אך מנועי מנסון-גייס נמכרים כצעצועים מכניים וקיימת קהילה של בוני מנועי אוויר חם שעוסקים בבנייה ופיתוח שיפורים נוספים למנוע.
ראו גם

Manson-Guise Engine
תהליך תרמודינמי
מנוע בעירה חיצונית
מנוע חום
מנוע סטרלינג
מנוע קרנו
ביאורים

↑  מסוט: מתג, מפסק.
הערות שוליים

1 2  Manson, techref.massmind.org
↑  Atoutevapeur, Manson engine, 2010-08-24
1 2  New generation of hot air engines: Manson engine, New generation of hot air engines
↑  exergia - exergia’s experiments – Manson Engine, exergia.de
↑  Heat engine has a simplified design with combined piston and valve and with alternate sides of the piston vented in either limits of the piston movement (באנגלית), נבדק ב-2020-08-01
1 2 3  Nano Disc Manson Hot Air Engine - by Kontax Engineering, Kickstarter (באנגלית)
↑  Improvement to manson engine (באנגלית), נבדק ב-2020-08-01
בתרשים מתוארים שלושה שלבים בפעולת מנוע מנסון משמאל לימין כאשר השלב הראשון מתחיל מיד לאחר סיום ההתפשטות והשלב האחרון נגמר בהתחלת ההתפשטות מחדש. [1] הוא מסוט שמחובר לבוכנה עצמה [2], [3] הוא פתח כניסת האוויר למכל, [4] הוא פתח יציאת האוויר מהמכל, [5] הוא הקצה שיש לחמם, [6] הוא הקצה שיש לקרר, [7] הוא גלגל התנופה ו[8] הוא האוויר עצמו שנמצא במכל. יש לשים לב שזה הוא איור מופשט, למעשה המסוט לעולם לא יגע ממש בחלק המחומם או המקורר כיוון שתמיד יהיו בהם חלקיקים.
מנוע מנסון-גייס קטן מפרויקט הקיקסטארטר של קונטאקס הנדסה בע"מ
זאב בונן

| --- | --- |

 לידה:  29 באוקטובר 1926 ירושלים, פלשתינה (א"י) 
 פטירה:  5 בפברואר 2010 (בגיל 83) 
 שם לידה:  זאב בוכבינדר 
 ענף מדעי:  מדע הטילים 
 מקום קבורה:  עין כרמל 
 מקום לימודים:  בית הספר הריאלי העברי בחיפה  הטכניון – מכון טכנולוגי לישראל  אוניברסיטת קיימברידג' 
 מוסדות:  רפאל – מערכות לחימה מתקדמות  ג'נרל אלקטריק 
 פרסים והוקרה:  פרס ביטחון ישראל (1970) 
 
זאב בונן (29 באוקטובר 1926 - 2 במאי 2010) היה מהנדס וממציא ישראלי, מחלוצי הטילאות בישראל וממעצבי התעשייה הביטחונית במדינה זו, מנכ"ל רפא"ל בשנים 1970–1978, ו-1982–1987.
קורות חיים

בונן נולד בירושלים כזאב בוכבינדר. למד בבית הספר הריאלי בחיפה, שירת בנוטרות ובצה"ל, במלחמת העצמאות לחם במסגרת חטיבת כרמלי. בשנת 1950 סיים את לימודיו בהנדסת חשמל בפקולטה להנדסת חשמל בטכניון. כעבור כעשור (1961) סיים דוקטורט בתחום בקרה אוטומטית באוניברסיטת קיימברידג' בבריטניה. עבד שנה וחצי במעבדות ג'נרל אלקטריק.
הצטרף לרשות לפיתוח אמצעי לחימה (רפא"ל) בסוף 1952, ב-1968 החליף את יבגני רטנר כראש יחידת החימוש הכללי, ובמרץ 1970 מונה למנכ"ל החברה.
בתקופת כהונתו הראשונה כמנכ"ל הפכה הרשות לארגון המחקר והפיתוח הגדול והמורכב במדינה, שפיתח וייצר אמצעי לחימה רבים ומתוחכמים, הוקמו חטיבות ההנחיה (טילים), אווירו-מכניקה, אלקטרוניקה וטכנולוגיות. בונן פרש ב-1978 וחזר לתפקיד המנכ"ל ב-1982, בתקופת המנכ"לות השנייה שלו התאפיינה הרשות בגידול מרשים בכוח האדם ובפיתוח קווי מוצרים חדשים שכללו טילים, מערכות לוחמה אלקטרונית, מודיעין אלקטרוני, אלקטרו-אופטיקה, חימוש מתוחכם ומיגון מתקדם. בונן היה מהדוחפים הגדולים למעבר לייצור ולא רק פיתוח, וכן תרם רבות לייצוא מוצרי הרשות למדינות רבות בעולם.
משנת 1994 שימש בונן כחוקר בכיר במרכז בגין-סאדאת למחקרים אסטרטגיים באוניברסיטת בר-אילן. במקביל כיהן במועצה המייעצת של רפאל.
פרסם את הספר "רפא"ל - ממעבדה למערכה", בו הוא מתאר תהליכי עבודה, מחקר ופיתוח שנערכו ברפא"ל.
בונן נפטר בשנת 2010 והובא למנוחות בבית העלמין גן עדן בקיבוץ עין כרמל. הוא השאיר אחריו אישה, שוש, שני ילדים, אורי וגדי, ושישה נכדים, גיא, תומר, עומר, נוגה, שירי ומתן.
פרסים והוקרות

בשנת 1970 זכה בפרס ביטחון ישראל על פיתוח טיל אוויר-אוויר שפריר.
בשנת 2004 הוענקה לד"ר בונן חברות כבוד באגודה הישראלית למדעי התעופה והחלל, על "תרומתו הייחודית לקידום הטילאות בישראל, התרומה לביטחון ישראל בפיתוח דורות טילי אוויר אוויר, וחינוך טילאי דור ההמשך".
במרץ 2007 הוענקה לבונן חברות כבוד באגוד הישראלי להנדסת מערכות "על גיבוש והטמעת מתודולוגיות הנדסת מערכת ברפא"ל, בתעשייה הביטחונית ובישראל".
ספרו

דר' זאב בונן ודן ארקין, "רפא"ל ממעבדה למערכה", הוצאת נ.ד.ד. מדיה, ישראל, 2003.
הערות שוליים

↑  אתר "Billiongraves"
| --- | --- |
בקרת זהויות :  NLI: 987007258945005171  BnF: cb14596194b (data)  ISNI: 0000 0000 7844 1798  LCCN: n98017107  VIAF: 27314310   WorldCat (עם VIAF): 27314310 
נשיא המדינה חיים הרצוג בביקורו ברפאל בשנת 1985. בתמונה שני מימין הנשיא הרצוג עם מנכ״ל רפאל דאז ד״ר זאב בונן לשמאלו.